ai4bharat/Pralekha huggingface dataset:
مواصلات اور اطلاعاتی ٹیکنالوجی کی وزارت
ڈی او ٹی نے 5 جی کے آغاز میں سہولت کے لئے درخواستوں کو طلب کرنے کا نوٹس  جاری کیا
محترم وزیر اعظم جناب نریندر مودی کی قیادت میں حکومت ہند ، تمام شہریوں کو سستی ،جدید ترین اوراعلیٰ معیار کی ٹیلی مواصلات خدمات فراہم کرنے کے لئے عہدبستہ ہے۔ وسیع طور پر 4 جی خدمات کو کامیابی سے نافذ کرنے کے ساتھ اب بھارت ملک میں 5 جی ٹیلی مواصلاتی خدمات متعارف کرانے کے لئے تیار ہے۔
ملک میں 5 جی کے آغاز میں سہولت فراہم کرنے اور موجودہ ٹیلی مواصلاتی خدمات میں اضافہ کرنے کی خاطر ٹیلی مواصلات کے محکمے  نے اسپیکٹرم کی نیلامی کی پہل کی ہے اور درخواستیں طلب کرنے کا نوٹس  15 جون 2022 کو جاری کیا گیا ہے۔
اسپیکٹرم کی نیلامی کی نمایاں خصوصیات :
- نیلام کیا جانے والا اسپیکٹرم : 600 میگا ہرٹز ، 700 میگا ہرٹز،800 میگا ہرٹز،900 میگا ہرٹز،1800 میگا ہرٹز،2100 میگا ہرٹز،2300 میگا ہرٹز 2500 میگا ہرٹز، 3300 میگا ہرٹز اور 26 گیگا ہرٹز بینڈ نیلامی میں شامل ہے۔
- ٹکنالوجی : اس نیلامی کے ذریعہ الاٹ کیا گیا اسپیکٹرم 5 جی  یا ایکسس سروس لائسنس کے دائرہ اختیار میں آنے والی کسی دوسری ٹکنالوجی کے لئے استعمال کیا جاسکتا ہے۔
- نیلامی کا عمل : یہ نیلامی سائمل ٹینیس ملٹی پل راؤنڈ اسینڈنگ  ای –آپشن کے ذریعہ ہوگا ۔
- مقدار : کُل 72097.85 میگاہرٹز اسپیکٹرم نیلامی کے لئے رکھا گیا ہے۔
- اسپیکٹرم کی مدت : یہ اسپیکٹرم 20 سال کی مدت کے لئے تفویض کی جائے گا۔
- ادائیگی : کامیاب بولی لگانے والوں کو 7.2 فیصد کی شرح سود پر این پی وی کے پورے تحفظ کے ساتھ برابر کی 20 سالانہ قسطوں میں ادائیگی کرنے کی اجازت ہوگی۔
- اسپیکٹرم کی واپسی : اس نیلامی کے ذریعہ حاصل کردہ اسپیکٹرم کم از کم 10سال کی مدت کے بعد واپس کیا جاسکے گا۔
- اسپیکٹرم کے استعمال کے چارج : اس نیلامی میں حاصل کردہ اسپیکٹرم کے لئے کوئی اسپیکٹرم استعمال کرنے کا چارج  نہیں ہوگا۔
- بینک گارنٹی : کامیاب بولی لگانے والوں کے لئے مالی بینک گارنٹی  اور پرفارمنس بینک گارنٹی  کو ختم کردیا گیا ہے ۔
- کیپٹو نان پبلک نیٹ ورک : اس نیلامی کے ذریعہ حاصل کردہ اسپیکٹرم کو استعمال کرنے والی صنعتوں کے لئے کیپٹو نان پبلک نیٹ ورک کے لائسنس قائم کئے جاسکتے ہیں۔
اسپیکٹرم کی نیلامی کی مزیدتفصیلات ، جس میں ریزرو پرائز ، اہلیت کی شرائط ، ضمانتی رقم جمع کرنا  نیلامی کے ضابطے وغیرہ اور مذکورہ بالا تمام شرائط وضوابط جو این آئی اے میں دی گئی ہیں، ڈی او ٹی کی ویب سائٹ پر دستیا ب ہیں ۔
https://dot.gov.in/spectrum-management/2886
اسپیکٹرم کی نیلامی 26 جولائی 2022 کوشروع ہوگی۔
وزیراعظم کا دفتر
وزیر اعظم 25 ستمبر کو ’گلوبل سٹیزن لائیو ‘پر ویڈیو خطاب کریں گے
نئی دہلی،24ستمبر؍2021:
وزیر اعظم جناب نریندر مودی 25 ستمبر 2021ء کی شام میں ’گلوبل سٹیزن لائیو‘پروگرام میں ایک ویڈیو خطاب کریں گے۔
’گلوبل سٹیزن ‘ایک عالمی وکالتی تنظیم ہے، جو شدید غربت کے خاتمےکے لئے کام کررہی ہے۔’گلوبل سٹیزن لائیو‘ ایک چوبیس گھنٹے کا پروگرام ہے، جو 25 اور 26 ستمبر کو منعقد کیا جائے گا اور اس میں ممبئی، نیویارک، پیرس، ریو ڈی جنیریو، سڈنی، لاس اینجلس، لاگوس اور سیول سمیت متعدد اہم شہروں میں لائیو پروگرام شامل ہوں گے۔یہ پروگرام 120 ممالک اور متعدد سوشل میڈیا چینلوں پر نشر کیا جائے گا۔
دیہی ترقیات کی وزارت
دیہی ترقی کا محکمہ یومِ خواتین دیہی خواتین کے کاروباری جذبے کو خراج تحسین پیش کرتے ہوئے منائے گا
دیہی ترقی کے مرکزی وزیریومِ خواتین کے موقع پر کئی ایوارڈ دیں گے
دیہی ترقی کی وزارت نے 8 مارچ 2022 کو خواتین کا عالمی دن منانے کے لئے ایک تقریب کا اہتمام کیا ہے جس کا مقصد معاش کے وسائل کے ذریعے خود کو بااختیار بنانے میں خواتین کی ہمت اور عزم کی ستائش اور اعتراف ہے۔ دیہی ترقی کے مرکزی وزیر جناب گری راج سنگھ اس موقع پر مہمان خصوصی ہوں گے۔
تقریب کے دوران ’لکھپتی خواتین ایس ایچ جی ممبران‘ جنہوں نے ڈے-این آر ایل ایم کے عمل دخل سے اپنے لئے معاشی وسائل کے منافع بخش پورٹ فولیو بنانے میں غیر معمولی طور پر اچھا کام کیا ہے، اپنے تجربات کا اشتراک کریں گی۔ صنفی انصاف کے مراکز کے انتظام کے بارے میں کلسٹر کی سطح کے فیڈریشنوں کے اراکین بھی اپنے تجربے کا اشتراک کریں گے۔ یہ خواتین صنفی انصاف کے مراکز چلا رہی ہیں جس کا مقصد صنفی مساوات سامنے لانا اور صنفی امتیاز کو ختم کرنا ہے۔
علاوہ ازیں اس تقریب کے دوران بہترین کارکردگی کا مظاہرہ کرنے والی کلسٹر کی سطح کے فیڈریشنوں کو ڈے-این آر ایل ایم نیشنل ایوارڈ دئیے جائیں گے اور ڈے-این آر ایل ایم کے تحت پبلک سیکٹر بینکوں کے علاوہ ڈی ڈی یو جی کے وائی کے تحت بہترین کارکردگی کا مظاہرہ کرنے والی پروجیکٹ امپلی مینٹیشن ایجنسی کو بھی نوازا جائے گا۔
یہ تقریب وگیان بھون واقع نئی دہلی میں روایتی اور غیر روایتی دونوں طور پر منعقد ہوگی۔
نیشنل رورل لائیولی ہڈز مشن  دیہی ہندوستان میں غریبی کے خاتمے کے لئے حکومتِ ہند کی دیہی ترقی کی وزارت کا ایک انتہائی اہم پروگرام ہے۔ اس پروگرام کا مقصد ہر دیہی غریب گھرانے سے ایک عورت کو اپنی مدد آپ گروپ کے نیٹ ورک کے تحت لانا اور غریبی سے باہر آنے کے لئے ان کی مالی شمولیت کو اور روزی روٹی کی مستقل حمایت کو یقینی بنانا ہے۔ پورے ہندوستان میں اب تک 8 کروڑ دیہی خواتین کو 74.43 لاکھ اپنی مدد آپ گروپوں کے تحت لایا گیا ہے۔
خلا ء کا محکمہ
خلائی پالیسی
نئی دہلی،26؍جون،فی الحال خلائی سرگرمیوں سے متعلق بل پر کام ہورہا ہے اور یہ قانون سازی سے پہلے کے مشاورتی مرحلے میں ہے۔ بھارت باہری خلاء کی سرگرمیوں سے متعلق اقوام متحدہ کے سمجھوتوں میں شامل ہے۔ ان سمجھوتوں کے تحت باہری خلاء میں قومی سرگرمیوں کے تعلق سے خلائی اشیاء کو باہری خلا ء میں ہونے والے نقصانات کے لئے ذمہ داری اور بین الاقوامی ذمہ داریوں کو قومی ؍ ملکی قوانین کے ذریعے نافذ کیا جاتا ہے۔ یہ موجودہ بل خلائی سرگرمیوں سے متعلق قانون کے تحت ضروری ضابطوں کو مرتب کرے گا ، جس کے تحت کسی بھی نقصان کے لئے جواب دہی کے ضابطے اور ان نقصانات کے معاوضے کے لئے مالی ضمانت کی گنجائش ہوگی۔
خلائی سرگرمیوں کے قانون بنائے جانے سے بھارت میں غیر سرکاری سیکٹر میں خلائی سرگرمیوں کو حکومت کے ذریعے کچھ شرائط کے ساتھ لائسنس جاری کرنے کے ساتھ اجازت دی جاسکے گی۔ اس سے ان کی خلائی سرگرمیوں سے پیدا ہونے والے معاملات کو مناسب اور معقول طریقے سے بین الاقوامی طریقہ کار کے مطابق نمٹا جاسکے گا۔
یہ معلومات آج لوک سبھا میں شمال مشرقی خطے کی ترقی کے مرکزی وزیر مملکت  ، وزیراعظم کے دفتر ، عملے ، عوامی شکایات اور پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے ایک سوال کے تحریری جواب میں دی۔
۔۔۔۔۔۔۔۔۔۔۔۔۔۔۔

U-2612
(Visitor Counter : 71
قانون اور انصاف کی وزارت
وزیر مملکت برائے قانون و انصاف  اور ویتنام کے وزیر انصاف کے درمیان دو طرفہ ملاقات ہوئی
قانون اور انصاف کے شعبوں میں تعاون پر تبادلہ خیال کیا گیا جو دوطرفہ تعلقات کو تعاون کے شعبوں میں مزید بلندیوں تک لے جائے گا
وزیر مملکت برائے قانون و انصاف  جناب ارجن رام میگھوال اورعزت مآب مسٹر لی تھان لونگ، ویتنام کے وزیر انصاف کے درمیان کل یعنی 2 جولائی 2023 کو نئی دہلی میں خوشگوار اور دوستانہ ماحول میں دو طرفہ میٹنگ ہوئی۔ دونوں فریقوں کے ساتھ متعلقہ وزارتوں کے سینئر افسران پر مشتمل ان کے ا پنے اپنے وفود بھی تھے۔
وزیر مملکت برائے قانون و انصاف  جناب ارجن رام میگھوال نے دونوں ملکوں کے درمیان دوستی کے قریبی رشتوں کے بارے میں ذکر کیا جو گزشتہ 50 سال سے زائد عرصے میں پروان چڑھے ہیں۔ انہوں نے ویتنام پر، ہندوستان کی ایکٹ ایسٹ پالیسی کے ایک اہم شراکت دار کے طور پرکردار ادا کرنے کے لئے زور دیا ۔
دونوں فریقوں نے اس موقع کو قانون اور انصاف کے شعبوں میں تعاون کے اقدامات پر تبادلہ خیال کرنے کے لیے استعمال کیا، جو جامع اسٹریٹجک پارٹنرز کی حیثیت کے مطابق دو طرفہ تعلقات کو مزید بلندیوں تک لے جائیں گے۔ یہ ملاقات دونوں ممالک کے درمیان قانون اور انصاف کے شعبے میں تعاون کو فروغ دینے کے لیے ایک مفاہمت نامے پر دستخط کرنے کی کوششوں میں اضافہ کرنے کی سمت میں فائدہ مند ثابت ہوئی۔
دونوں فریقوں نے قانون اور انصاف کے شعبے میں تعاون کے وسیع شعبوں پر بات چیت کو آگے بڑھانے کے لیے باضابطہ سطح پر بات چیت کرنے پر اتفاق کیا، جس میں مفاہمت ناموں پر دستخط کیا جانا بھی شامل ہے۔
وزیراعظم کا دفتر
وزیر اعظم نے 2022 کے ایشیائی کھیلوں میں کئی دہائیوں کے بعد ایکوئیسٹرین ڈریسج ٹیم کی طرف سے تاریخی گولڈ میڈل کا خیرمقدم کیا
وزیر اعظم جناب نریندر مودی نے ہانگژو میں منعقدہ 2022 کے ایشیائی کھیلوں میں 41 سال بعد ایکوئیسٹرین ڈریسج ٹیم مقابلے میں سونے کا تمغہ جیتنے پر، ہردے چھیدا، انُش اگروالا، سُدپتی ہجیلا اور دیویاکرِت سنگھ کو مبارکباد دی ہے۔
وزیر اعظم نے X پر پوسٹ کیا:
’’یہ انتہائی فخر کی بات ہے کہ کئی دہائیوں کے بعد، ہماری ایکوئیسٹرین ڈریسج ٹیم نے ایشیائی کھیلوں میں سونے کا تمغہ جیتا ہے!
ہردے چھیدا، انُش اگروالا، سُدپتی ہجیلا اور دیویاکرِت سنگھ نے بے مثال مہارت، ٹیم ورک کا مظاہرہ کیا ہے اور بین الاقوامی سطح پر ہماری قوم کو عزت بخشی ہے۔
میں اس تاریخی کامیابی پر ٹیم کو دلی مبارکباد پیش کرتا ہوں۔‘‘
سٹرک ٹرانسپورٹ اور شاہراہوں کی وزارت
سڑک حادثات کے متاثرین کے لئے ٹراما کیئر مراکز
نئی دلّی، 22 جولائی/ سڑک نقل و حمل اور شاہراہوں کے مرکزی وزیر جناب نتن گڈکری نے ایک تحریری جواب میں راجیہ سبھا کو مطلع کیا کہ حکومت ہند نے ”قومی شاہراہوں پر ٹراما کیئر سہولیات کے لئے صلاحیت سازی“ کی اسکیم کے تحت شاہراہوں کے قریب ٹراما کیئر سہولیات کے قیام کے لئے اقدامات کئے ہیں۔ اس اسکیم کا مقصد پین۔ انڈیا ٹراما کیئر نیٹ ورک کے ذریعہ سڑک حادثات میں ہونے والی اموات کی شرح کو کم کرنا ہے۔ یہ اسکیم قومی شاہراہوں پر ہر ایک سو کلو میٹر کی دوری پر ٹراما سینٹر قائم کرنے کی سہولیات مہیا کراتی ہے۔ گیارہویں اور بارہویں پنج سالہ منصوبے کے دوران، تقریباً 200 ٹراما کیئر سہولیات مراکز کی شناخت کی گئی ہے اور اسکیم کے تحت مالی مدد مہیا کرائی گئی ہے۔
ریاستوں اور مرکز کے زیر انتظام علاقوں میں ٹراما کیئر سہولیات مراکز میں میڈیکل اور پیرا میڈیکل عملے کی قلت کے پیش نظر مذکورہ اسکیم کے تحت تین برس کی مدت کے لئے افرادی قوت کے حصول کے لئے مالی مدد فراہم کرائی گئی ہے۔ ریاستوں کے ساتھ دستخط کئے گئے مفاہمت نامے کے تحت ریاستی حکومتوں کو اس پروگرام کے تحت تقرر کئے گئے عارضی افراد کی جگہ کو پُر کرنے کے لئے مستقل آسامیوں کی گنجائش نکالنی ہو گی تاکہ ٹراما کیئر سہولیات کو یقینی بنایا جا سکے۔ مزید برآں، صلاحیت سازی کی غرض سے مختلف تربیتی کورس متعارف کرائے گئے ہیں تاکہ ٹراما کیئر سہولیات بہتر خدمات انجام دے سکیں۔ ان میں ڈاکٹروں کے لئے ایڈوانس ٹراما لائف سپورٹ  کورس اور نرسوں کے لئے بیسک لائف سپورٹ  شامل ہیں۔ اس کے علاوہ پری ہاسپیٹل ٹراما ٹیکنیشن  کورس بھی ایمبولنس میں تعینات نیم طبی عملے کے لئے ٹراما اسکیم کے تحت بھی شروع کیا گیا ہے۔
ریاستوں اور مرکز کے زیر انتظام علاقوں کے محکمہ پولیس سے موصولہ اطلاعات کے مطابق بھارت میں 2015، 2016 اور 2017 کے دوران ہوئے سڑک حادثات کی تعداد بالترتیب 142268، 142359 اور 141466 ہے۔
سڑک حادثات کے متعدد اسباب میں ڈرائیونگ کے دوران موبائل فون کا استعمال، شراب پی کر گاڑی چلانا، الکحل / ڈرگ یا منشیات کا استعمال، اوور لوڈنگ، کم روشنی، ریڈ لائٹ پار کرنا، تیز رفتار سے گاڑی چلانا، اوور ٹیکنگ، اصولوں کو نظر انداز کرنا، موسم کی خرابی، ڈرائیونگ کی غلطی، غلط سائڈ پر گاڑی چلانا، سڑک کی خستہ حالی، موٹر گاڑی کے نقائص،سائیکل سوار کی غلطی، پیدل کی غلطی وغیرہ شامل ہیں۔
۔۔۔۔۔۔
U.3322
(Visitor Counter : 37
وزیراعظم کا دفتر
وزیر اعظم نے نوجوانوں کے لیے سوامی وویکانند کے قائدانہ مشورے کی وضاحت کی
ہم اپنے نوجوانوں کو بہتر تعلیم اور صنعتکاری کے بہتر مواقع فراہم کرنے کے لیے کام کر رہے ہیں: وزیر اعظم
نئیدہلی،12جنوری،2021، وزیر اعظم جناب نریندر مودی نے قوم کے نوجوانوں سے کہا ہے کہ وہ سوامی وویکانند کے قائدانہ مشورے پر عمل کریں۔ انھوں نے افراد اور اداروں کو ترقی دینے میں سوامی وویکانند کے کردار کی تعریف کی۔ آج دوسرے نیشنل یوتھ پارلیمنٹ فیسٹیول کی آخری تقریب سے خطاب کرتے ہوئے انھوں نے افرادی ترقی سے ادارہ جاتی تعمیر اور ادارہ جاتی تعمیر سے افرادی ترقی کے صالح سلسلہ شروع کرنے میں سوامی جی کے کردار کے بارے میں بتایا۔
جناب مودی نے کہا کہ جو افراد سوامی وویکانندکے دائرۂ اثر میں ا ٓتے ہیں اور ادارے تشکیل دیتے ہیں اور یہ ادارے نئے ادارے تعمیر کرنے والے تیار کرتے ہیں۔ اس سے افرادی ترقی سے ادارہ جاتی تعمیر اور ادارہ جاتی تعمیر سے افرادی ترقی کا ایک صالح سلسلہ قائم ہوجاتا ہے۔ یہ بھارت کی ایک بڑی طاقت ہے جیسا کہ وزیر اعظم نے صنعتکاری کی مثال سے وضاحت کی۔ انھوں نے کہا کہ ایک فرد ایک بڑی کمپنی قائم کرتا ہے اور کمپنی کا ایکوسسٹم بہت سے لائق افراد تیار کرتا ہے جو وقت آنے پر نئی کمپنیاں قائم کرتے ہیں۔
انھوں نے نوجوانوں سے یہ بھی کہا کہ وہ حالیہ قومی تعلیمی پالیسی کی فراہم کردہ لچک اور اختراعی علم کے طریقے سے فائدہ اٹھائیں۔ اس پالیسی کا مقصد آرزومندی، ہنرمندی، سمجھ بوجھ اور نوجوانوں کی پسند کو ترجیح دے کر بہتر افراد تیار کرنا ہے۔ انھوں نے کہا کہ ملک کے نوجوانوں کو تعلیم اور صنعتکاری کے بہتر مواقع فراہم کیے جارہے ہیں۔ وزیر اعظم نے کہا ’’ہم ملک میں ایک ایسا ایکوسسٹم تشکیل دینے کوشش کر رہے ہیں جس کی عدم موجودگی نوجوانوں کو اکثربیرونی ملکوں کی طرف دیکھنے پر مجبور کرتی ہے‘‘۔
وزیر اعظم نے زور دے کر کہا کہ وہ سوامی وویکانند تھے جنھوں نے اعتماد، صاف دلی، بے خوف اور جرأتمند نوجوانوں کو ملک کی بنیاد کے طور پر پہچانا۔ جناب مودی نے نوجوانوں کے لیے سوامی وویکانند کے منتر پیش کیے۔ انھوں نے کہا جسمانی پھرتی کے لیے ’لوہے کی رگیں اور فولاد کی نسیں‘ ہونی چاہئیں۔ حکومت فٹ انڈیا تحریک، یوگا کو فروغ دے رہی ہے اور کھیل کود کے لیے جدید سہولتیں فراہم کر رہی ہے۔ پرسنالٹی کو فروغ دینے کے لیے ان کا مشورہ تھا کہ ’اپنے آپ پر یقین رکھیے‘، قیادت اور ٹیم ورک کے لیے سوامی جی کہا کرتے تھے ’’سب میں یقین رکھیے‘‘۔
شمال مشرقی ریاستوں کی ترقی کی وزارت
شمال مشرقی ریاستوں کی ترقی کی وزارت کے تحت آزادی کا امرت مہوتسو کی یاد مناتے ہوئے شمال مشرقی فیسٹول
آزادی کا امرت مہوتسو کے حصے کے طور پر–شمال مشرقی فیسٹول، شمال مشرقی ریاستوں کی ترقی کی وزارت اور میگھالیہ کی حکومت نے شمال مشرقی کونسل، انڈین انسٹی ٹیوٹ آف مینجمنٹ شیلانگ اور انویسٹ انڈیا کے اشتراک سے 29 اپریل 2022 کو این ای سی آڈیٹوریم، شیلانگ میں ‘‘شمال مشرق میں سرمایہ کاری کی صلاحیت اور مستقبل کی توانائی کی ضروریات’’ کے موضوع پر ایک کنکلیو کا انعقاد کیا۔
اس کنکلیو میں شمال مشرقی ریاستوں کی ترقی کے وزیر مملکت جناب بی ایل ورما، میگھالیہ کی چیف سکریٹری محترمہ آر وی سوچیانگ، شمال مشرق کونسل کے سکریٹری جناب کے ایم چلائی، شمال مشرقی ریاستوں کی ترقی کی وزارت کے اقتصادی مشیر جناب کے وی پرتاپ کے علاوہ دیگر افراد نے شرکت کی۔
کنکلیو کی اہم جھلکیوں میں انفرادی وزارتوں کی جانب سے اپنے منصوبوں اور مستقبل کے لیے ان کی سوچ پر پریزنٹیشنز شامل تھیں۔ انفرادی وزارتیں سڑک نقل و حمل اور شاہراہوں کی وزارت ، بجلی، شہری ہوا بازی، ٹیلی کام، نئی اور قابل تجدید توانائی کی وزارت  اور ریلویز کی وزارت ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 78
وزیراعظم کا دفتر
وزیر اعظم نے انجینئرس ڈے کے موقعے پر انجینئروں کو مبارکباد پیش کی؛ ایم وشویشوریہ کے یوم پیدائش پر انہیں خراج عقیدت پیش کیا
نئی دہلی،15ستمبر / وزیراعظم جناب نریندر مودی نے انجینئرس ڈے کے موقعے پر انجینئروں کو مبارکباد پیش کی ہے۔ وزیراعظم نے سر ایم وشویشوریہ کے یوم پیدائش پر انہیں خراج عقیدت بھی پیش کیا۔
وزیراعظم نےکہا کہ ‘‘انجینئر کا مطلب ہی سخت محنت اور عزم حوصلہ ہے۔ ان کے اختراعی جوش و جذبے کے بغیر نسل انسانی کی ترقی ادھوری ہے۔ انجینئرس ڈے کے موقعے پر مبارکباد اور سخت محنت کرنے والے تمام انجینئروں کے لیے نیک خواہشات ۔ قابل تقلید انجینئر سر ایم وشویشوریہ کو ان کے یوم پیدائش پر خراج عقیدت پیش کرتا ہوں۔ ’’
۔۔۔۔۔۔۔۔۔۔۔۔۔۔۔۔
(م ن ۔ ا گ۔ م ت ح(
U-4162
(Visitor Counter : 74
زراعت اور کاشتکاروں کی فلاح و بہبود کی وزارت
مرکزی وزیر زراعت نے اسرائیل میں زرعی کمپنیوں کا دورہ کیا
وزیر موصوف نے زرعی ترقی کے شعبوں میں مختلف فریقوں کے ساتھ مختلف معاملات پر تبادلۂ خیال کیا
زراعت اور کسانوں کی بہبود کے مرکزی وزیر جناب نریندر سنگھ تومر کی قیادت میں ایک وفد نے 9 مئی 2022 کو اسرائیل میں قائم گرین 200- ایگریکلچرل اکویپمنٹ اینڈ نو ہاؤ لمیٹیڈ اور این ای ٹی اے ایف آئی ایم لمیٹیڈ کا دورہ کیا۔ وزیر موصوف نے زرعی ترقی کے شعبوں میں متعلقہ فریقوں کے ساتھ مختلف موضوعات پر تبادلۂ خیال کیا۔
وفد نے وہاں ان کمپنیوں کے ماہرین اور دیگر اہلکاروں سے جدید ترین زرعی طور طریقوں کے مختلف پہلوؤں پر بات چیت کی ۔ دورے کے دوران جن معاملات پر خاص طور سے بات ہوئی ان میں نرسری طریقے، پھلوں کےد رختوں اور انگور کے باغات کے بوائی کے سامان، کٹائی کے بعد کی تکنیک، گرین ہاؤس کاشتکاری، مائیکرو اور اسمارٹ آبپاشی نظام اور جدید ڈیری اور پولٹری فارمنگ شامل ہیں۔
جناب تومر نے کہا کہ اسرائیل سے ہندوستان میں خاص طور پر ہائی ٹیک ڈومین اور زراعت میں 300 سے زیادہ سرمایہ کاری کی گئی ہیں۔ زراعت کی سطح پر پانی کے استعمال میں معقولیت لانے کے لئے مائیکرو اریگیشن اہم ہے اور اس سے پیداواری لاگت میں کمی اور اس کے نتیجے میں کسانوں کی آمدنی میں اضافہ ہوتا ہے۔ نیٹا فِم ہندوستان کی ایک ممتاز مائیکرو اریگیشن کمپنی ہے۔ ہندوستان کا مائیکرو آبپاشی اور ڈِرِپ آبپاشی کے سلسلے میں نیٹا فِم کے ساتھ اچھا تال میل ہے۔
مرکزی وزیر جناب تومر نے کہا کہ مائیکرو آبپاشی کو مزید فروغ دینے کے لئے نیشنل بینک فار ایگریکلچر اینڈ رورل ڈیولپمنٹ حکومت ہند کے ساتھ ایک مخصوص مائیکرو آبپاشی فنڈ قائم کیا گیا ہے تاکہ ریاستوں کو مائیکرو، آبپاشی کا دائرہ وسیع کرنے کے لئے اضافی وسائل اکٹھا کرنے میں مدد کی جا سکے۔
دس مئی کو مرکزی وزیر ہندوستانی نژاد کسانوں کی ملکیت والے ایک ریگستانی فارم کا دورہ کریں گے، جہاں ایگریکلچرل ریسرچ آرگنائزیشن، وولکانی اور نگیو ریگستانی خطے میں ہندوستانی ترکاریاں پیدا کی جا رہی ہیں۔ جناب تومر اے ایل ٹی اے پریسیشن ایگریکلچر کمپنی لمیٹیڈ میں ڈرون کے استعمال کا منظر بھی دیکھیں گے۔
زراعت اور کاشتکاروں کی فلاح و بہبود کی وزارت
خریف کی مارکیٹنگ کے سیزن 21-2020کے دوران ایم ایس پی کام کاج
نئی دہلی،07نومبر ،2020 / خریف کے رواں مارکیٹنگ سیزن 21-2020 کے دوران حکومت کسانوں سے اپنی ایم ایس پی اسکیموں کے مطابق کسانوں سے 21-2020 کی فصلیں خریدنا جاری رکھے ہوئے ہے۔
خریف 21-2020 کے لیے دھان کی خریداری ریاستوں اور مرکز کے زیر انتظام علاقوں پنجاب، ہریانہ ، اتر پردیش، تلنگانہ ، اتراکھنڈ، تمل ناڈو ، چنڈی گڑھ، جموں و کشمیر و کیرالہ، گجرات اور آندھرا پردیش میں 06.11.2020 تک 243.13 لاکھ میٹرک ٹن خریدا جا چکا تھا۔ جبکہ پچھلے سال اسی مدت کے دوران 203.60 ایل ایم ٹی دھان کی خرید کی گئی تھی، اس طرح پچھلے سال کی بنسبت یہ خریداری 19.42 فیصد زیادہ ہے۔ مجموعی طور پر 243.13 ایل ایم ٹی خرید میں سے صرف پنجاب نے 171.09 ایل ایم ٹی دھان خریدا ہے جو کل خرید کا 7037 فیصد ہے۔
موجودہ کے ایم ایس سے تقریبا 20.51 لاکھ کسانوں کو فائدہ پہنچا ہے جس کی کم سے کم امدادی قیمت 45902.32 کروڑ ہے۔
مزید یہ کہ ریاستوں کی طرف سے موصولہ تجویز کی بنیاد پر خریف مارکیٹنگ کے سیزن 2020 کے 45.10 ایل ایم ٹی دلہن اور تلہن کی خریداری کےلیے تمل ناڈو، کرناٹک، مہاراشٹر، تلنگانہ، گجرات، ہریانہ ، اتر پردیش ، اڈیشہ ، راجستھان اور آندھرا پردیش کو پی ایس ایس کے تحت خریداری کی اجازت دی گئی ہے۔ مزید یہ کہ آندھرا پردیش، کرناٹک، تمل ناڈو اور کیرالہ کو 1.23 ایل ایم ٹی ناریل خریدنے کی اجازت دی گئی ہے۔ دیگر ریاستوں اور مرکز کے زیر انتظام علاقوں کے لیے دلہن ، تلہن اور ناریل کی خرید کے لیے تجاویز موصولہ ہونے پر پی ایس ایس کے تحت خریداری کی اجازت دی گئی ہے تاکہ ان ایف اے کیو درجے کی ان فصلوں کی خریداری سال 21-2020 کے لیے ایم ایس پی کے تحت رجسٹرڈ کسانوں سے براہ راست خریدنے کی اجازت دی گئی ہے۔ بشرطیکہ متعلقہ ریاستوں اور مرکز کے زیر انتظام علاقوں میں فصل کاٹنے کی مدت کے دوران مارکیٹ شرح ایم ایس پی سے کم ہو جائے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔11۔08
U – 7052
(Visitor Counter : 84
صدر جمہوریہ کا سکریٹریٹ
کینیا کی سپریم کورٹ کے وفد نے صدر جمہوریہ سے ملاقات کی
کینیا کی سپریم کورٹ کے ایک وفد نے، جس کی قیادت کینیا کی سپریم کورٹ کی چیف جسٹس، عزت مآب لیڈی جسٹس مارتھا کے کووم، ای جی ایچ نے کی، نے آج  کو راشٹرپتی بھون میں صدر جمہوریہ ہند، محترمہ دروپدی مرمو سے ملاقات کی۔
راشٹرپتی بھون میں وفد کا خیرمقدم کرتے ہوئے، صدر جمہوریہ ہندنے کہا کہ کینیا ایک ایسا ملک ہے جس کے ساتھ ہندوستان کے صدیوں پرانے دوستانہ تعلقات ہیں۔ ہندوستان کو کینیا کا ترقیاتی شراکت دار ہونے پر فخر ہے۔ ہندوستان، کینیا کی نئی حکومت کے ساتھ اعلیٰ سطحی سیاسی روابط کی روایت کو برقرار رکھنے کے لیے عہدبند ہے۔ دونوں ممالک کو دوطرفہ تجارتی تعلقات کو مزید مستحکم بنانے کے لیے مل کر کام کرنا چاہیے۔
صدر جمہوریہ نے کہا کہ جسٹس کوم، کینیا کی سپریم کورٹ کی پہلی خاتون چیف جسٹس ہیں۔ انہوں نے کینیا میں انصاف کو سب کے لیے قابل رسائی بنانے اور خواتین کو بااختیار بنانے کے لیے ان کی کوششوں کو سراہا۔
وزارات ثقافت
وزارت ثقافت کی سنگیت ناٹک اکیڈمی 19 اور 20 نومبر کو انڈیا گیٹ پر ثقافتی پروگرام منعقد کرے گی
ہائی لائٹس:
- حکومت ہند کی وزارت ثقافت کے تحت کام کرنے والی سنگیت ناٹک اکیڈمی 19 اور 20 نومبر کو انڈیا گیٹ کے دالان میں کئی قسم کے پروگرام منعقد کرنے جارہی ہے۔
- 19 نومبر کو چندامیلم ، کتھک ڈانس، کٹھ پتلی کا شو، منی پوری رقص پیش کئے جائیں گے۔
- 20 نومبر کو چندامیلم ، کٹھ پتلی کا شو، منی پوری رقص کے ساتھ اوڈیسی ڈانس اور کتھک ڈانس بھی پیش کیے جائیں گے۔
- پروگرام کی شروعات شام 6 بجے سے ہوگی۔
حکومت ہند کی وزارت ثقافت کے تحت کام کرنے والی سنگیت ناٹک اکیڈمی 19 اور 20 نومبر 2022 کو نئی دہلی میں انڈیا گیٹ کے دالان میں مختلف قسم کے ثقافتی پروگرام منعقد کرے گی۔
اس پروگرام کے تحت 19 نومبر کو چندامیلم ، کتھک ڈانس، کٹھ پتلی کا شو، منی پوری ڈانس پیش کیے جائیں گے اور 20 نومبر کو چندامیلم ، کٹھ پتلی کا شو، منی پوری رقص کے ساتھ اوڈیسی ڈانس اور کتھک ڈانس بھی پیش کیے جائیں گے۔ پروگرام کی شروعات شام 6 بجے سے ہوگی۔
19 اور 20 نومبر کو دہلی پنچ وادیہ ٹرسٹ کے ذریعے چندامیلم پیش کیا جائے گا۔ پنچاری میلم آلات موسیقی پر مبنی ایک پروگرام ہے، جسے ہندوستان کے کیرالہ میں مندروں کے تہواروں کے دوران پیش کیا جاتا ہے۔ پنچاری میلم  چندامیلم کی ایک بڑی شکل ہے اور یہ چھیترم وادیم کے نام سے زیادہ مشہور ہے۔ چندا، اپلاتھلم اور بیس چندا  پر مشتمل پنچاری میلم وسطی کیرالہ میں مندروں کے کئی تہواروں میں پیش کیا جاتا ہے، جہاں اسے بہت ہی روایتی انداز میں پیش کیا جاتا ہے۔ پنچاری کو روایتی طور پر شمالی کیرالہ  اور جنوب وسطی کیرالہ  میں تھوڑے الگ انداز میں علاقائی طور پر پیش کیا جاتا ہے۔
اس پروگرام میں کتھک ڈانس کلاشیش کے طلبا کے ذریعے پیش کیا جائے گا۔ وہ اسے راگ بھوپالی، تین تال میں اوم نمہ شوائے پیش کریں گے، جس کے بعد ترانہ پیش کیا جائے گا، جس کے کوریوگرافر بنیادی طور پر پنڈت وجے شنکر تھے، جنہوں نے اسے درت تین تال، راگ جنسن موہنی پر تیار کیا تھا۔ موجودہ پیشکش کی کوریوگرافی اساوری پوار نے کی ہے۔
19 نومبر کو محمد شمیم کٹھ پتلی کا شو پیش کریں گے، جبکہ 20 نومبر کا کٹھ پتلی شو کلاباز گروپ کے ذریعے پیش کیا جائے گا۔
منی پوری ڈانس پنتھوئیبی ماروپ کے ذریعے پیش کیا جائے گا، جبکہ اوڈی سی ڈانس سنچاری فاؤنڈیشن کے ذریعے پیش کیا جائے گا۔ 20 نومبر کو ہونے والا کتھک ڈانس رودراکش کے ذریعے پیش کیا جائے گا۔
قابل ذکر ہے کہ 8 ستمبر 2022 کو عزت مآب وزیراعظم جناب نریندر مودی کے ذریعے سینٹرل ویستا کے افتتاح کے بعد وزارت ثقافت نے کئی پروگرام منعقد کئے ہیں، جیسے کہ مہاتماگاندھی، گرودیو رابندرناتھ ٹیگور اور راجہ رام موہن رائے کی یادگار میں منعقد کیے جانے والے پروگرام۔ یہ تمام پروگرام کئی سماجی مسائل اور عنوان سے جڑے ہوئے ہیں، جیسے کہ نیتاجی سبھاش چندربوس جیسے عظیم مجاہدین آزادی سے لے کر خواتین کو بااختیار بنانے اور سائبر کرائم سے جڑے ہوئے پروگرام ۔تمام شائقین کو اس میں شرکت کے لیے مدعو کیا جاتا ہے۔ کسی طرح کی کوئی فیس نہیں ہے۔ وہ یہاں آکر نئے ابھرتے ہوئے بھارت کی تصویر دیکھ سکتے ہیں۔
صحت اور خاندانی بہبود کی وزارت
کووڈ – 19 سے 7 لاکھ سے زیادہ افراد صحت یاب
نئی دلّی ،20 جولائی / ملک میں کورونا وائرس سے مرنے والوں کی شرح میں تیزی سے کمی آ رہی ہے ۔ یہ شرح آج کم ہوکر 2.46 فی صد ہو گئی ہے۔ کووڈ – 19 سے متاثرہ افراد کی شرح اموات بھارت میں دنیا بھر میں سب سے کم ہے ۔ بہتر معیاری دیکھ بھال کے پروٹوکول کے ذریعے متعدل اور زیادہ بیمار افراد کے موثر طبی بندوبست کی وجہ سے کووڈ کے مریضوں کی صحت یابی کی شرح میں اضافہ ہوا ہے ۔ مرکز کووڈ – 19 پر اجتماعی طور سے قابو پانے کے لئے ریاستوں / مرکز کے زیرِ انتظام علاقوں کی حکومتوں کی مدد کر رہا ہے ۔ اس طرح کی ایک پہل نئی دلّی کے ایمس کا ای – آئی سی یو پروگرام ہے ۔ شرح اموات میں کمی کے مقصد سے ایمس نے 11 ریاستوں کے 43 بڑے اسپتالوں کو اپنے تجربات اور تکنیکی مشاورت سے مدد دی ہے اور آئی سی یو کے مریضوں کے لئے طبی بندوبست میں اپنی مہارت سے فیض پہنچایا ہے ۔ اس کی وجہ سے انتہائی نگہداشت کے مریضوں کے علاج میں ، اُن اسپتالوں کی صلاحیت میں اضافہ ہوا ہے ۔
اب تک کووڈ – 19 کے 7 لاکھ سے زیادہ مریض صحت یاب ہو چکے ہیں ، جنہیں چھٹی دے دی گئی ہے ۔ اس کے ساتھ ہی کووڈ کے زیرِ علاج مریضوں اور صحت یاب ہونے والے مریضوں کے درمیان فرق میں اور اضافہ ہو گیا ہے ، جہاں 309627 مریض داخل کئے گئے ہیں ، جب کہ 22664 مریض صحت یاب ہو چکے ہیں ۔ اب صحت یابی کی شرح 62.62 فی صد ہو گئی ہے ۔
تمام 390459 زیر علاج مریضوں پر پوری توجہ دی جا رہی ہے اور انہیں اسپتالوں اور گھروں میں الگ تھلگ رکھا گیا ہے ۔
کووڈ - 19 سے متعلق تکنیکی امور ، رہنما خطوط اور مشاورت کے بارے میں تمام مصدقہ جانکاری اور تازہ معلومات کے لئے https://www.mohfw.gov.in/ اور @MoHFW_INDIA پر رجوع کریں ۔
کووڈ – 19 سے متعلق تکنیکی سوالوں کو ای میل technicalquery.covid19[at]gov[dot]in اور دیگر سوالوں کو ncov2019[at]gov[dot]in اور @CovidIndiaSeva پر بھیجا جا سکتا ہے ۔
کووڈ – 19 سے متعلق کسی بھی سوال کے لئے صحت اور خاندانی بہبود کی وزارت کے ہیلپ لائن نمبر +91-11-23978046 اور 1075  پر رجو کریں ۔
ریاستوں / یو ٹی کی کووڈ – 19 سے متعلق ہیلپ لائن نمبروں کی فہرست https://www.mohfw.gov.in/pdf/coronvavirushelplinenumber.pdf پر دستیاب ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔


U. No. 4031
(
وزیراعظم کا دفتر
وزیر اعظم 23؍اکتوبر کو آتم نربھر بھارت سوایم پورنا گوا پروگرام کے مستفیدین اور اسٹیک ہولڈرز کے ساتھ بات چیت کریں گے
وزیر اعظم جناب نریندر مودی23؍اکتوبر 2021 کو صبح 11 بجے ویڈیو کانفرنسنگ کے ذریعے آتم نربھر بھارت سوایم پورنا گوا پروگرام کےمستفیدین اور اسٹیک ہولڈرز کے ساتھ بات چیت کریں گے۔ اس موقع پر ان کا خطاب بھی ہوگا ۔
سوایم پورنا گوا کی پہل ، جو کہ یکم اکتوبر 2020 کو شروع کی گئی تھی ، وزیر اعظم کی جانب سے ’’ آتم نربھر بھارت ‘‘کے لیے دی گئی تحریک سے متاثر ہے۔ اس پروگرام کے تحت ، ریاستی حکومت نے ایک افسر کو 'سوایم پورنا مترا' کے طور پر مقرر کیاہے۔ مترا ایک نامزد پنچایت یا بلدیہ کا دورہ کرتا ہے ، لوگوں سے بات چیت کرتا ہے ، متعدد سرکاری محکموں کے ساتھ ہم آہنگی پیدا کرتا ہے اور اس بات کو یقینی بناتا ہے کہ مختلف سرکاری اسکیمیں اور فوائد اہل مستحقین کو دستیاب ہوں۔
اس موقع پر گوا کے وزیر اعلی جناب پرومود ساونت موجود ہوں گے۔